Aliaskos malamutas
Aliaskos malamutas – šunų veislė. Tai stambus darbinis šuo, kurio veislė buvo išvesta traukti roges Šiaurėje. Kilmės šalis - Aliaska (JAV). Aliaskos malamutas dažnai yra painiojamas su Sibiro haskiu. Vieni malamutai vis dar naudojami kaip kinkomieji šunys traukti roges kelionėse, tempti krovinius, o kiti laikomi kaip šeimos augintiniai ar parodiniai šunys. Jie negali pasirodyti šunų rogių tempimo lenktynėse geriau už kitus, mažesnių veislių šunis, tačiau gali tempti roges ilgus atstumus, bet lėčiau.